b"\n_START_ARTICLE_\nErisif\xc3\xa0cies\n_START_SECTION_\nSistem\xc3\xa0tica\n_START_PARAGRAPH_\nL'ordre cont\xc3\xa9 una fam\xc3\xadlia (Erysiphaceae), amb 28 g\xc3\xa8neres i aproximadament unes 100 esp\xc3\xa8cies. Molts fongs imperfectes (fongs dels quals la reproducci\xc3\xb3 sexual \xc3\xa9s desconeguda) hi pertanyen, especialment el g\xc3\xa8nere Oidium.\n_START_SECTION_\nMorfologia\n_START_PARAGRAPH_\nEls erysiphales tenen un miceli superficial que extreu els nutrients de les plantes hoste gr\xc3\xa0cies a hifes especialitzades que penetren a l'epidermis de les c\xc3\xa8l\xc2\xb7lules de l'hoste mitjan\xc3\xa7ant \xc3\xb2rgans anomenats haustoris. Els teleomorfs s\xc3\xb3n m\xc3\xa9s distintius i diversos que els anamorfs. Els cleistotecis tenen els ascs disposats en capes d'himenis semblant peritecis. Els erysiphales s\xc3\xb3n notables pels ap\xc3\xa8ndixs intricats que segueixen una geometria fractal dins dels nombres de Fibonacci i es poden usar per identificar les esp\xc3\xa8cies.\n_START_SECTION_\nEcologia\n_START_PARAGRAPH_\nEls erysiphales s\xc3\xb3n par\xc3\xa0sits obligats sobre fulles i fruits de plantes superiors, i causen la malaltia de l'o\xc3\xafdi. Els intents de fer-los cr\xc3\xa9ixer en cultius microbiol\xc3\xb2gics han fallat."